**TRAKŲ TREČIOJO AMŽIAUS UNIVERSITETO VĖLIAVOS ESKIZO KŪRIMO KONKURSO**
 **NUOSTATAI**

**1.      KONKURSO BENDROSIOS NUOSTATOS**

1.1. VšĮ Trakų švietimo centras skelbia eskizo Trečiojo amžiaus universiteto ( TRAKŲ TAU) vėliavai sukūrimo konkursą.
1.2. Konkurso nuostatai skelbiami spaudoje ir interneto svetainėse: [www.trakai.lt](http://www.trakai.lt); www.trakaisc.lt

**2.      KONKURSO TIKSLAS**

2.1.Konkurso tikslas – sudaryti galimybes visiems norintiems panaudoti savo talentus ir sukurti eskizą Trakų trečiojo amžiaus universiteto vėliavai, atitinkantį TAU dalyvių dvasią.

**3.      DALYVIAI**

3.1. Konkurse gali dalyvauti visi norintys: tiek moksleiviai, tiek ir suaugusieji. Autorius arba autorių kolektyvas.
3.2. Konkurso dalyvis(iai) turi pateikti organizatoriams savo vardą, pavardę, mokymosi įstaigą ar darbovietę, namų adresą, elektroninio pašto adresą, telefono numerį.
3.3. Eskizas turi būti originalus, t.y. sukurtas konkurso dalyvio (ių).
3.4. Autoriai, eskize panaudoję kitų autorių kūrinius arba jų fragmentus, privalo nepažeisti kitų autorių teisių ir gauti visus reikalingus autoriaus ar jo teisių perėmėjo, arba jo tinkamai įgalioto asmens leidimus.
3.5. Konkurso organizatorius neprisiims atsakomybės už autorių teisių pažeidimus, o visi su pažeidimais susiję klausimai ir sprendimai bus laikomi eskizo idėjos autoriaus atsakomybe.
3.6. Konkurso laimėtojas pasirašo raštišką sutikimą, kuriuo kūrinio autorines teises (platinti, išleisti, perdirbti, skelbti internete) perduoda organizatoriams.

**4.       REIKALAVIMAI ESKIZAMS**

4.1. Eskizas turi būti originalus t.y. sukurtas konkurso dalyvio.
4.2. Vėliavos eskize meninės išraiškos priemonėmis turi būti atskleista TAU dvasia, išskirtinumas.
4.3. Vėliavos eskize turėtų būti tekstas „TRAKŲ TAU“ (gali būti naudojamas ir pilnas pavadinimas „TRAKŲ TREČIOJO AMŽIAUS UNIVERSITETAS“).
4.4. Pagal išpildymo techniką ženklas gali būti sudarytas iš geometrinių figūrų, amforinis, tekstinis, spalvotas, A4 formatas.
4.5. Darbai organizatoriams gali būti pateikti kompiuterinėje laikmenoje arba nupiešti ranka ar klijuoti ir nuskenuoti. 4.6. Eskizas turi būti kokybiškas.

**5.      VERTINIMO KOMISIJA, ESKIZŲ VERTINIMO KRITERIJAI**

5.1.Vertinimo komisiją sudaro organizatoriai.
5.2. Vertinant kūrinį bus atsižvelgiama į įvardintus reikalavimus ir meniškumą, techniką, kūrybiškumą bei kūrinio išbaigtumą, visumą bei Trakų TAU dalyvių nuomonę.
5.3. Vertinimo komisija eskizus vertins ir be konkurso laimėtojo dar išskirs ir apdovanos šias nominacijas: už geriausią kompozicinį sprendimą; už geriausią TAU nuotaikos perteikimą; už geriausią grafinį ir spalvinį sprendimą.

**6.      INFORMACIJA KONKURSO DALYVIAMS**

6.1. Eskizus būtina pristatyti **iki 2017 m. birželio 15 d (imtinai).** Eskizai, pateikti pavėluotai, nevertinami.
6.2. Eskizus konkurso dalyviai turi pristatyti į VšĮ Trakų švietimo centrą: asmeniškai ar siųsti paštu adresu – Birutės 46, Trakai, LT 21114, o taip pat siųsti elektroniniu paštu centras.trakai@gmail.com.
6.3. Konkursui pateikti darbai nebus grąžinami. Pateikdami darbus, konkurso dalyviai organizatoriams suteikia teises neatlygintinai jais naudotis, viešai skelbti, surengti darbų parodą..
6.4. Konkurso nugalėtojas ir nominacijų laimėtojai bus paskelbti ir apdovanoti diplomais ir rėmėjų dovanomis. 6.5. Papildoma informacija teikiama telefonais 8-528-55413; 8-685-11760 arba el. paštu: centras.trakai@gmail.com.

**7.       BAIGIAMOSIOS NUOSTATOS**

7.1. Visi kilę ginčai sprendžiami LR įstatymų ir šių nuostatų nustatyta tvarka.
7.2. Organizatoriai turi teisę keisti ir pildyti renginio nuostatus bei pratęsti konkursą.